laion/Wikipedia-Exotic huggingface dataset:
লুসিয়াস আনিকেতোস

লুসিয়াস আনিকেতোস (গ্রিক: Λυσίας ὁ Ἀνίκητος) একজন ইন্দো-গ্রিক রাজা ছিলেন, যিনি ১২০ খ্রিস্টপূর্বাব্দ থেকে ১১০ খ্রিস্টপূর্বাব্দ পর্য্যন্ত পারোপামিসাদাই ও আরাখোশিয়া অঞ্চল শাসন করেন। অসমুন্ড বোপেয়ারাচ্চির মতে, লুসিয়াস আনিকেতোস ১২০ খ্রিস্টপূর্বাব্দ ১১০ খ্রিস্টপূর্বাব্দ পর্যন্ত রাজত্ব করেন। তার মতে তিনি পারোপামিসাদাই ও আরাখোশিয়া অঞ্চলে রাজত্ব করেন, কিন্তু পাঞ্জাব অঞ্চল থেকে প্রাপ্ত তার কিছু মুদ্রা থেকে অনুমান করা হয়, সমগ্র ইন্দো-গ্রিক রাজ্যের অধিকাংশ তিনি কিছুকাল শাসন করেন। লুসিয়াস আনিকেতোস বেশ কিছু দ্বিভাষী মুদ্রা প্রচলন করেন। তার দ্বারা প্রচলিত রৌপ্য মুদ্রায় করিন্থীয় হেলমেট, ম্যাসিডনিয় চ্যাপ্টা কাউসিয়া টুপি, হাতির মাথার আকৃতির টুপি, ষাঁড়ের শিং যুক্ত হেলমেট ইত্যাদি বিভিন্ন ধরনের মুকুট বা টুপি পরিহিত অবস্থায় তার প্রতিকৃতি দেখতে পাওয়া যায়। মুদ্রাগুলির উলটো পিঠে গদা হাতে হেরাক্লিসের মূর্তি দেখতে পাওয়া যায়। তার ব্রোঞ্জ মুদ্রাগুলিতে চতুর্ভুজাকৃতি বিশিষ্ট এবং তাতে হেরাক্লিস অথবা হাতির চিত্র খোদিত থাকত। কিছু কিছু ব্রোঞ্জ মুদ্রা আবিষ্কৃত হয়েছে, যার এক পিঠে লুসিয়াস আনিকেতোসের চিত্র ও অপর পিঠে আন্তিয়াল্কিদাস নিকেফোরোসের চিত্র মুদ্রিত রয়েছে। এই দুই ইন্দো-গ্রিক শাসক নিজেদের মধ্যে মৈত্রীসূত্রে আবদ্ধ হন বলে উইলিয়াম উডথর্প টার্ন মনে করেন। অপর ঐতিহাসিকদের মতে, লুসিয়াস আনিকেতোসের মুদ্রায় আন্তিয়াল্কিদাস নিকেফোরোস নিজের চিত্র ও নাম উৎকীর্ণ করিয়েছিলেন বলেই এই ধরনের মুদ্রা সৃষ্টি হয়েছিল। এর সঙ্গে এই দুই শাসকের মিত্রতার কোন সম্পর্ক নেই। উইকিমিডিয়া কমন্সে লুসিয়াস আনিকেতোস সংক্রান্ত মিডিয়া রয়েছে। "Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, আইএসবিএন ২-৭১৭৭-১৮২৫-৭. Sylloge Nummorum Graecorum O. Bopearachchi, Graeco-Bactrian and Indo-Greek Coins. The Collection of the American Numismatic Society, Part 9, New York, 1998, 94 p., 76 pl. The Greeks in Bactria and India", W. W. Tarn, Cambridge University Press
এইমি ওয়াটকিনস

এইমি লুইস ওয়াটকিনস (জন্ম: ১১ অক্টোবর, ১৯৮২) নিউ প্লাইমাউথে জন্মগ্রহণকারী বিশিষ্ট নিউজিল্যান্ডীয় প্রমিলা ক্রিকেটার। নিউজিল্যান্ড ক্রিকেট দলের অন্যতম সদস্য তিনি। বর্তমানে নিউজিল্যান্ড দলের অধিনায়কত্ব করছেন তিনি। দলে তিনি মূলতঃ বামহাতি ব্যাটসম্যান হিসেবে খেলছেন। পাশাপাশি ডানহাতে অফ স্পিন বোলিং করে থাকেন। রাজ্য লীগে সেন্ট্রাল ডিস্ট্রিক্টসের প্রতিনিধিত্ব করছেন এইমি ওয়াটকিনস। বিয়ের পূর্বে তিনি এইমি মেশন নামে পরিচিত ছিলেন। দু’টি টেস্ট ও ৮৪টি একদিনের আন্তর্জাতিকে অংশগ্রহণকারী ওয়াটকিনস ২০০৯ সালের মহিলাদের ক্রিকেট বিশ্বকাপে ১১ উইকেট নিয়ে দলের শীর্ষ উইকেট সংগ্রহকারীর ভূমিকায় অবতীর্ণ হয়েছিলেন। দক্ষিণ আফ্রিকার বিপক্ষে ২ রানের বিনিময়ে ৪ উইকেট লাভ করেন যা তার সেরা বোলিং পরিসংখ্যান। ঐ বিশ্বকাপের পর হাইডি টিফেন অবসর নিলে তাকে দলের অধিনায়ক হিসেবে মনোনীত করা হয়। "Aimee Watkins player profile"। Cricinfo। ২১ জুন ২০০৯ তারিখে মূল থেকে আর্কাইভ করা। সংগ্রহের তারিখ ২২ জুন ২০০৯।  "Bowling for New Zealand Women in ICC Women's World Cup 2008/09"। CricketArchive। সংগ্রহের তারিখ ২২ জুন ২০০৯।  "Aimee Watkins named New Zealand women's captain"। Cricinfo। ১৫ জুন ২০০৯ তারিখে মূল থেকে আর্কাইভ করা। সংগ্রহের তারিখ ২২ জুন ২০০৯।  কারেন রোল্টন ২০১৬ আইসিসি মহিলা বিশ্ব টুয়েন্টি২০ নিউজিল্যান্ড জাতীয় মহিলা ক্রিকেট দল ইএসপিএনক্রিকইনফোতে এইমি ওয়াটকিনস (ইংরেজি)
আন্তিয়াল্কিদাস নিকেফোরোস

আন্তিয়াল্কিদাস নিকেফোরোস (গ্রিক: Ἀντιαλκίδας ὁ Νικηφόρος) একজন ইন্দো-গ্রিক রাজা ছিলেন, যিনি আনুমানিক ১১০ খ্রিস্টপূর্বাব্দ হতে ১০০ খ্রিস্টপূর্বাব্দ পারোপামিসাদাই ও আরাখোশিয়া অঞ্চল শাসন করেন। সিনিয়র মনে করেন যে, তিনি ১৩০ খ্রিস্টপূর্বাব্দ থেকে ১২০ খ্রিস্টপূর্বাব্দ পর্য্যন্ত রাজত্ব করেন। ভারতের মধ্য প্রদেশ রাজ্যের বিদিশা শহরে অবস্থিত হেলিওদোরাস স্তম্ভে উৎকীর্ণ লিপিতে আন্তিয়াল্কিদাস নিকেফোরোসের উল্লেখ রয়েছে। এই শিলালিপি থেকে জানা যায় যে, তক্ষশীলার বাসিন্দা দিওনের পুত্র তথা ইন্দো-গ্রিক শাসক আন্তিয়াল্কিদাস নিকেফোরোসের দূত হেলিওদোরাস শুঙ্গ সম্রাট ভগভদ্রের শাসনকালে বিদিশা নগরীতে উপস্থিত হয়ে বিষ্ণুর উদ্দেশ্যে এই স্তম্ভ স্থাপন করেন। এই স্তম্ভে উৎকীর্ণ লিপি নিম্নরূপ- আন্তিয়াল্কিদাস নিকেফোরোস বেশ কিছু দ্বিভাষী মুদ্রা প্রচলন করেন। তাঁর দ্বারা প্রচলিত রৌপ্য মুদ্রায় ম্যাসিডনিয় চ্যাপ্টা কাউসিয়া টুপি বা ষাঁড়ের শিং যুক্ত হেলমেট পরিহিত অবস্থায় তাঁর প্রতিকৃতি দেখতে পাওয়া যায়। কোন কোন মুদ্রায় তাঁর বর্শা নিক্ষেপরত চিত্র রয়েছে। মুদ্রাগুলিতে এক পিঠে গ্রিক লিপিতে বাসিলেওস নিকেফেরোউ আন্তিয়াল্কিদোউ ও অপর পিঠে খরোষ্ঠী লিপিতে মহারাজস জয়ধরস অন্তিয়ালিকিতস উৎকীর্ণ রয়েছে। এমন কিছু কিছু ব্রোঞ্জ মুদ্রা আবিষ্কৃত হয়েছে, যার এক পিঠে লুসিয়াস আনিকেতোসের চিত্র ও অপর পিঠে আন্তিয়াল্কিদাস নিকেফোরোসের চিত্র মুদ্রিত রয়েছে। এই দুই ইন্দো-গ্রিক শাসক নিজেদের মধ্যে মৈত্রীসূত্রে আবদ্ধ হন বলে উইলিয়াম উডথর্প টার্ন মনে করেন। অপর ঐতিহাসিকদের মতে, লুসিয়াস আনিকেতোসের মুদ্রায় আন্তিয়াল্কিদাস নিকেফোরোস নিজের চিত্র ও নাম উৎকীর্ণ করিয়েছিলেন বলেই এই ধরনের মুদ্রা সৃষ্টি হয়েছিল। এর সঙ্গে এই দুই শাসকের মিত্রতার কোন সম্পর্ক নেই। উইকিমিডিয়া কমন্সে আন্তিয়াল্কিদাস নিকেফোরোস সংক্রান্ত মিডিয়া রয়েছে। Senior R.C., MacDonald, D.: The Decline of the Indo-Greeks, Monographs of the Hellenic Numismatic Society, Athens (1998) Stadtner, Donald (১৯৭৫)। "A Sunga Capital from Vidisa"। Artibus Asiae। 37 (1/2): 101–104। ডিওআই:10.2307/3250214। সংগ্রহের তারিখ ২৬ আগস্ট ২০১৫ – JSTOR-এর মাধ্যমে। (সদস্যতা নেয়া প্রয়োজন (সাহায্য))।  Archaeological Survey of India, Annual Report (1908-1909)) The Greeks in Bactria and India", W. W. Tarn, Cambridge University Press
কিব্বের

কিব্বের উত্তর ভারতের হিমাচল প্রদেশের স্পিতি উপত্যকায় ৪২৭০ মিটার অথবা ১৪,২০০ ফুট উচ্চতায় অবস্থিত একটি গ্রাম। এখানে একটি বৌদ্ধমঠ ও কিব্বের বন্যপ্রাণী অভয়ারণ্য আছে। কিব্বের একটি সংকীর্ণ উপত্যকায, চুনাপাথরের শিলা চূড়ায় অবস্থিত। কাজার থেকে কিব্বেরের দুরত্ব ১৬কিমি। নাতিশীতোষ্ণ গ্রীষ্মের সময়ে কাজা ও কিব্বেরের মধ্যে বাস চলাচল করে। ঘন সবুজ ক্ষেতে ভরা এই গ্রামের অর্থনীতি মূলত কৃষিভিত্তিক। গ্রামবাসীরা পারাংলা গিরিবর্ত্ম পার হয়ে ৩ দিনের ঐতিহ্যবাহী বাণিজ্য পথ ধরে লাদাখে আসে ও ইয়াকের সঙ্গে পণ্যবিনিময়ে় অথবা নগদ দামে তাদের ঘোড়া বিক্রি করে। কিব্বের, হিমাচলের একটি ছোট গ্রাম,যেখানে ২০১১ সালের আদমশুমারি অনুসারে ৭৭টি পরিবার বসবাস করে। মোট জনসংখ্যা ৩৬৬,যার মধ্যে পুরুষ ১৮৭জন এবং মহিলা ১৭৯। ৬ বছর বা তার থেকে কমবয়সী শিশুর সংখ্যা ৯.৮৪%। কিব্বের গ্রামের সাক্ষরতার হার পুরো হিমাচল প্রদেশের তুলনায় কম। ২০১১ সালে কিব্বেরের সাক্ষরতার হার ৭২.৭৩%,হিমাচলের ৮২.৮%।পুরুষদের সাক্ষরতার হার ৮২.৯৩%, মহিলাদের সাক্ষরতার হার ৬২.৬৫% ২,২২০.১২ বর্গকিমি অঞ্চল নিয়ে, ১৯৯২ সালে 'কিব্বের বন্যপ্রাণী অভয়ারণ্য' স্থাপিত হয়। সমুদ্রতল থেকে এখানকার উচ্চতা ৩,৬০০-৬,৭০০মি।এখানকার গাছপালা বিরল এবং উচ্চ ঔষধি বৈশিষ্ট্যযুক্ত। এই অভয়ারণ্যের উদ্ভিদ ও গাছপালার বিন্যাস, তাদের দেশীয় ব্যবহারসমূহ,যা তিব্বতি চিকিৎসা ব্যবস্থা অনুশীলনকারী - আমচির দ্বারা প্রতিষ্ঠিত; সমস্ত বিষয়টি সি.পি.কলা দ্বারা বিস্তৃতভাবে জরীপ হয়েছে। "The Tibetan Buddhist Monasteries of the Spiti Valley"।  "ভারতের ২০১১ সালের আদম শুমারি"। সংগ্রহের তারিখ ৭ ২ সেপ্টেম্বর ০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য) http://hpforest.nic.in/files/KibberWildLifeSanctuary_A1b.pdf Deepak Sanan & Dhanu Swadi. 2002. Exploring Kinnaur & Spiti in the Trans-Himalaya. 2nd edition. Indus Publishing Co., New Delhi. আইএসবিএন ৮১-৭৩৮৭-১৩১-০, pp. 147–153 https://web.archive.org/web/20151027021145/http://lahaulspiti.net/kibber/
সেসনা টি-৩৭ টুইট

সেসনা টি-৩৭ (টুইট বার্ড) মার্কিন যুক্তরাষ্ট্রের তৈরি একটি ছোট, মিতব্যয়ী জোড়া ইঞ্জিন যুক্ত প্রশিক্ষণ বিমান। এ -৩৭ ড্রাগনফ্লাই সংস্করণ ভিয়েতনাম যুদ্ধের সময় হালকা আক্রমণে ভূমিকা পালন করেছিল এবং দক্ষিণ আমেরিকার বেশ কয়েকটি দেশের বিমান বাহিনীতে কাজ করে চলেছে। বৈমানিক :২জন দৈর্ঘ্য :৩৭ ফিট ১ ইন্চি(১১.৭১মিঃ) উচ্চতা :৯ ফিট ৩ ইন্চি(২.৮২মিঃ) ওজন :২৮১৫ কেজি শক্তির উৎস :২*জেনারেল ইলেকট্রনিক জে-৮৫-জিই-১৭ এ-টার্বোজেট সর্বোচ্চ গতি :৪৩৭ কি.মি./ঘঃ,৭৭০ মাঃ/ঘঃ পাল্লা :৯২০ মাঃ,১৪৮০ কি.মি. ১*৭.৬২ মিঃমিঃ জিএইউ-২বি/এ মিনিগান(৬১৮ রাউন্ড) ২৭২০ কেজি বোমা ৮টি স্হানে DoD 4120-15L, Model Designation of Military Aerospace Vehicles ওয়েব্যাক মেশিনে আর্কাইভকৃত ২৫ অক্টোবর ২০০৭ তারিখে. US DoD, 12 May 2004. "Archived copy"। ২০১৫-০৯-০৫ তারিখে মূল থেকে আর্কাইভ করা। সংগ্রহের তারিখ ২০১৫-০৯-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Love, Terry (১৯৯১)। A-37/T-37 Dragonfly in Action। Carrollton, TX: Squadron/Signal Publications। আইএসবিএন 9780897472395। ওসিএলসি 26408168। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Taylor, John W. R. (১৯৬৫)। Jane's All the World's Aircraft 1965–66। London: Sampson Low Marston। ওসিএলসি 786189207। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে সেসনা টি-৩৭ টুইট সংক্রান্ত মিডিয়া রয়েছে। দাপ্তরিক ওয়েবসাইটে সেসনার ইতিহাস
বিষ্ণু প্রসাদ সরকারি উচ্চ বিদ্যালয়

পঞ্চগড় বিষ্ণু প্রসাদ সরকারি উচ্চ বিদ্যালয় (সংক্ষেপে: বিপি সরকারি উচ্চ বিদ্যালয়) পঞ্চগড় জেলা শহরে অবস্থিত জেলার একটি ঐতিহ্যবাহী শিক্ষা প্রতিষ্ঠান। এ বিদ্যালয়টি ১৯৪৪ খ্রিষ্টাব্দে প্রতিষ্ঠিত হয়। ১৯৪৪ সালে তৎকালীন পঞ্চগড়ের জমিদার বিঞ্চুপ্রসাদ সেন স্কুলটি প্রতিষ্ঠা করেন। ১৯৮১ সালে বিদ্যালয়টি জাতীয়করণ করা হয় এবং নাম হয় বিষ্ণু প্রসাদ সরকারি উচ্চ বিদ্যালয়। ২০১১ সালে দুই শিফট চালু হয়। বর্তমানে মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে ১২৬০ জন শিক্ষার্থী রয়েছে। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ২০টি শাখা রয়েছে। এরমধ্যে প্রভাতী শিফটে ১০টি এবং দিবা শিফটে ১০টি শাখা রয়েছে। ৬ষ্ঠ শ্রেণি; ৭ম শ্রেণি; ৮ম শ্রেণি; ৯ম–১০ম শ্রেণি; বিভাগ: বিজ্ঞান সাদা শার্ট     , খাকি প্যান্ট      এবং সাদা কেডস্      বিদ্যালয়টিতে শুধুমাত্র ছেলেদের অধ্যয়নের সুযোগ থাকে। পূর্বে, ২০১৯ শিক্ষাবর্ষ পর্যন্ত প্রতি বছর নভেম্বর বা ডিসেম্বর মাসে শূন্য আসনে শিক্ষার্থী ভর্তির বিজ্ঞপ্তি প্রকাশ করা হতো। ভর্তি পরীক্ষায় কৃতকার্য শিক্ষার্থীদের তথ্য ১ম ও ২য় মেধাতালিকায় এবং ১ম ও ২য় অপেক্ষমান তালিকায় বিজ্ঞপ্তির মাধ্যমে প্রকাশ করা হতো। ২০২১ ও ২০২২ শিক্ষাবর্ষে করোনা ভাইরাসের অতিমারির কারণে কেন্দ্রীয়ভাবে লটারির মাধ্যমে শিক্ষার্থী নির্বাচন ও ভর্তি কার্যক্রম সম্পন্ন করা হয়। বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%। শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। এ বিদ্যালয়ে ০৩টি সংগঠন আছে। বিএনসিসি স্কাউট রেড ক্রিসেন্ট মকবুলার রহমান সরকারি কলেজ পঞ্চগড় সরকারি মহিলা কলেজ পঞ্চগড় সরকারি বালিকা উচ্চ বিদ্যালয় নৃপেন্দ্র নারায়ণ সরকারি উচ্চ বিদ্যালয় দেবীগন্জ অলদিনী সরকারি বালিকা উচ্চ বিদ্যালয় দেবীগন্জ পঞ্চগড় জেলার শিক্ষা প্রতিষ্ঠান, বাংলাপিডিয়া[স্থায়ীভাবে অকার্যকর সংযোগ] বিপি উচ্চ বিদ্যালয়[স্থায়ীভাবে অকার্যকর সংযোগ] "শিক্ষার্থী, বি. পি. সরকারি উচ্চ বিদ্যালয়"। bpschool.edu.bd। সংগ্রহের তারিখ ২০২২-০৯-১১।  "ফলাফল, বি. পি. সরকারি উচ্চ বিদ্যালয়"। boschool.edu.bd। সংগ্রহের তারিখ ২০২২-০৯-১১।
সাফ মহিলা চ্যাম্পিয়নশিপ

সাফ মহিলা চ্যাম্পিয়নশিপ (দক্ষিণ এশীয় ফুটবল ফেডারেশন মহিলা কাপ) হল দক্ষিণ এশীয় ফুটবল ফেডারেশন (সাফ) কর্তৃক আয়োজিত মহিলা জাতীয় ফুটবল দলগুলোর প্রধানতম ফুটবল প্রতিযোগিতা। দক্ষিণ এশীয় ফুটবল ফেডারেশনের সাতটি সদস্য দেশের জাতীয় মহিলা দল অংশগ্রহণ করে থাকে। পূর্বে অংশগ্রহণকারী দলের সংখ্যা ছিল আটটি। ২০১৬ সালের পর আফগানিস্তান সাফ থেকে মধ্য এশীয় ফুটবল অ্যাসোসিয়েশনে যোগ দেয়। সাফ সদস্য দেশ সমূহ হচ্ছে- বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কা। এটি প্রতি দুই বছর অন্তর অনুষ্ঠিত হয়। এ যাবত সাফ মহিলা চ্যাম্পিয়নশিপের ৬টি প্রতিযোগিতার মধ্যে ১টিতে ফাইনালে নেপালকে পরাজিত করে বাংলাদেশ চ্যাম্পিয়ন হয়েছে এবং বাকী ৫টিতে ফাইনালে চার বার নেপালকে এবং একবার বাংলাদেশকে পরাজিত করে ভারত চ্যাম্পিয়ন হয়েছে। ২০১৬ সালের হিসাবে "SAFF: India clinch the title"। indiablooms.com। ১৯ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১২।  "Indian women football team flay Pakistan in SAFF semis"। sunday-guardian.com। ২০ ডিসেম্বর ২০১০। ১৮ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১২।  "সংরক্ষণাগারভুক্ত অনুলিপি"। ১৮ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৫।  https://www.thedailystar.net/sports/football/draws-held-saff-womens-events-1601794
মাই ডিয়ারেস্ট এনিমি

মাই ডিয়ারেস্ট এনিমি হল একটি ইসরায়েলি ডকুমেন্টারি যা ইসরায়েলি আমনন লিপকিন-শাহাক এবং ফিলিস্তিনি হানি এল হাসানের (উভয় শিবিরের শক্তিশালী নেতা) মধ্যে অত্যন্ত প্রত্যাশিত বৈঠক শেয়ার করার মাধ্যমে ইসরায়েলের গোপন কূটনীতির নেপথ্যের দৃষ্টিভঙ্গি দেখায়। ফিল্মটি এমন দুই ব্যক্তির মধ্যে একটি উত্তপ্ত সম্মেলনের ঘটনা দেখায়, যারা পরিবর্তন উসকে দেওয়ার ক্ষমতা রাখে। আমনন ছিলেন ইসরায়েলের সামরিক বাহিনীর প্রধান, এবং হানি ছিলেন ইয়াসির আরাফাতের ডান হাতের অন্যতম একজন। ফিল্ম নির্মাতারা দু'জন শক্তিশালী লোকের মধ্যে এই অনানুষ্ঠানিক বৈঠকটি সংগঠিত করার জন্য ক্লান্তিকরভাবে কাজ করেছেন যাদের মধ্যে প্রত্যাশার চেয়ে বেশি মিল রয়েছে। "আমরা এই হ্যান্ডশেকটিতে এক বছরেরও বেশি সময় ধরে কাজ করেছি," অ্যামনন রুমে প্রবেশ করে এবং হানিকে অভ্যর্থনা জানালে চলচ্চিত্র নির্মাতা বলেন। এই প্রথম দুই নেতা মুখোমুখি সাক্ষাত করেছেন, তবে এটি প্রথমবার নয় যে তারা একে অপরের সান্নিধ্যে এসেছেন। ১৯৬৮ সালে, আমনন একটি ইসরায়েলি আক্রমণের নেতৃত্ব দেন যা হানির নেতৃত্বে ফিলিস্তিনি গেরিলা সৈন্যদের মুখোমুখি হয়েছিল এবং ১৯৭৩ সালে লেবাননে ইসরায়েলের অভিযানের সময় উভয় ব্যক্তিই বৈরুতে ছিলেন। এখন, বন্দুকের আড়ালে থেকে আলাপচারিতা করার পরিবর্তে, দু’জন শীতাতপ নিয়ন্ত্রিত ঘরে আরামে বসে, সূক্ষ্মভাবে প্রস্তুত খাবার এবং রেড ওয়াইন নিয়ে কথা বলে। কিন্তু কনফারেন্স রুমে স্থির থাকার পরিবর্তে, ফিল্মটি আমনন এবং হানির ব্যক্তিগত জীবনের একটি আভাস দেয় যাতে তাদের রাজনৈতিক বিশ্বাসের শিকড় উন্মোচিত হয়। আমননের সাথে তার আলোচনা বের হয়ে, হানি হাইফাতে তার শৈশবের বাড়ি দেখতে যায়, যেটি এখন এলিজার সমাধির পবিত্র স্থান হয়ে উঠেছে। দিনের সফরটি হানির মধ্যে বিরক্তি ও হতাশা জাগিয়ে তোলে, যিনি তার যৌবনের শান্তিপূর্ণ বাসস্থান থেকে তার তিক্ত, হিংসাত্মক প্রস্থানের কথা মনে করতে বাধ্য হন। পাথরের দেয়ালের পাশে হাঁটতে হাঁটতে, তিনি মনে রেখেছেন কিভাবে ইসরায়েলি হাগানাহ সৈন্যরা তার মায়ের সাথে অসম্মানজনক কথা বলছিল এবং তার পরিবারকে তাদের বাড়ি ছেড়ে যেতে বাধ্য করার আগে তাকে লাঞ্ছিত করেছিল। হানি বলেন, “আমনন সবসময় বিশ্বাসের কথা বলে, কিন্তু যে আমার জমি চুরি করেছে এবং প্রতিদিন একটু একটু বাড়িয়ে নিচ্ছে তাকে আমি কীভাবে বিশ্বাস করব?” ইসরায়েলি এবং ফিলিস্তিনিদের মধ্যে সংঘর্ষ সম্পর্কে অন্যান্য ইসরায়েলি তথ্যচিত্র: The Land of the Settlers All Hell Broke Loose At the Green Line Nadia's Friend Reach for the Sky "My Dearest Enemy"। Europa Images। ২০০৮-১০-২৩ তারিখে মূল থেকে আর্কাইভ করা। সংগ্রহের তারিখ ২০০৮-১০-২০।  "My Dearest Enemy"। The Jewish Channel। ২০০৮-১০-২৩ তারিখে মূল থেকে আর্কাইভ করা। সংগ্রহের তারিখ ২০০৮-১০-২০।  ইহুদি চ্যানেলের পর্যালোচনা ওয়েব্যাক মেশিনে আর্কাইভকৃত ২৩ অক্টোবর ২০০৮ তারিখে পরিবেশকের ওয়েবসাইট
চোফু, টোকিও

চোফু (調布市, Chōfu-shi) হল জাপানের টোকিও মেট্রোপলিসের পশ্চিমের শেষদিকে অবস্থিত একটি শহর। ২০১০ সালের আদমশুমারি অনুযায়ী চোফুর জনসংখ্যা ২২৪,৮৭৮ জন এবং প্রতি কিলোমিটারে² ১০৪৪০জন বাস করে। চোফুর আয়তন ২১.৫৩ কিমি২ (৮.৩১ মা২)। চোফুতে অবস্থিত টোকিও স্টেডিয়ামে ( সাধারণত আজিনমোতো স্টেডিয়াম নামে অধিক পরিচিত) ফুটবলের দুইটি পেশাদারি লীগ হয়। যথা:এফ.সি টোকিও আর টোকিও ভারডেই। চোফু টোকিওর ভূগোলিক কেন্দ্রের পাশে অবস্থিত এবং পাশে তামা নদী রয়েছে। সেতাগ্যায়া, টোকিও মিতাকা, টোকিও ফুচু, টোকিও কোগানেই, টোকিও কোমায়ে, টোকিও ইনাগি, টোকিও কানাগাওয়া, টোকিও জাপানি প্রস্তরযুগ থেকে বর্তমানের চোফুতে মানুষেরা বসবাস করছে। চোফুতে জোমেন, ইয়্যায়ু, কোফুন যুগের অবশিষ্টাংশ পাওয়া গেছে। নারা যুগে চোফু মুশাশি প্রদেশের অংশ ছিল। সেনগোকু যুগ থেকে চোফু, লেট হোজো চ্যান আর উয়েসুগি ক্লানের মধ্যে দ্বন্দ্ব হয়ে আসছে। ইডো যুগে চোফু পোস্ট স্টেশনে রূপান্তর হয়। ১৮৯৩ সালে ১লা এপ্রিল চোফু জেলাকে টোকিও মেট্রোপলিসের অধীনে স্থান্তর করা হয়। ১৯৫২ সালের ৩ নভেম্বর জিনদাই শহর হয়। ১৯৫৫ সালের ১লা এপ্রিল জিনদাই চোফুর সাথে যুক্ত হয়। চোফু ধর্মীয় নিদর্শনের জন্য পরিচিত জাপান এরোস্পেস এক্সপ্লোরেশন এজেন্সির সদর দপ্তর চোফুতে অবস্থিত। কেইও লাইন সেনগাওয়া - টোকিও - শিবাসাকি - কোকুরুইয়ো - ফুদা - টোকিও - নিশি-চোফু কেইও সাগামিহারা লাইন টোকিও কোশু কাইদো (জাপান জাতীয় পথ ২০) চোউ এক্সপ্রেসওয়ে চোফু এয়ারপোর্ট কলেজ আর বিশ্ববিদ্যালয়সমূহ: ইউনিভার্সিটি অব এলেক্ট্র কমিউনেকেশনস টোকিও ইউনিভার্সিটি অব ফরেন স্টাডিজ তোহো গাকেয়েন স্কুল অব মিউজিক শিরাইউরি ওমেন্স ইউনিভার্সিটি জিকেই ইউনিভার্সিটি স্কুল মেডিসিন পাবলিক সিনিয়র হাই স্কুল (পরিচালনায় টোকিও মেট্রোপলিটন শিক্ষা বোর্ড: চোফু কিতা হাই স্কুল (調布北高等学校) চোফু মিনামি হাই স্কুল (調布南高等学校) জিনদাই হাই স্কুল (神代高等学校) নোগু হাই স্কুল (都立農業高校) বেসরকারি প্রাথমিক আর মাধ্যমিক বিদ্যালয়: আমেরিকান স্কুল ইন জাপান তোহো গার্লস জুনিয়র এন্ড সিনিয়র হাই স্কুল (桐朋女子高等学校)
অনিল দলপত

অনিল দলপত সোনাভারিয়া (জন্ম: ২০ সেপ্টেম্বর, ১৯৬৩) সিন্ধু প্রদেশের করাচিতে জন্মগ্রহণকারী পাকিস্তানের সাবেক টেস্ট ক্রিকেটার। ১৯৮০-এর দশকে সংক্ষিপ্তকালের জন্য পাকিস্তান ক্রিকেট দলের সদস্য ছিলেন। প্রথম হিন্দু ধর্মাবলম্বী হিসেবে পাকিস্তান ক্রিকেট দলের পক্ষে টেস্ট ক্রিকেটে অংশগ্রহণ করেছেন তিনি। দলে তিনি মূলতঃ উইকেট-রক্ষক ছিলেন। পাশাপাশি নিচেরসারির কার্যকরী ব্যাটসম্যান হিসেবে দলে ভূমিকা রাখেন অনিল দলপত। এছাড়াও পরবর্তীকালে পাকিস্তানের অন্যতম সফল স্পিনার দানিশ কানেরিয়া সম্পর্কে তার কাকাতো ভাই। বর্তমানে তিনি করাচিতে বসবাস করছেন। মারোয়াড়ি বংশোদ্ভূত তিনি। ১৯৮০-এর দশকের শুরুতে নিয়মিত উইকেট-রক্ষক ওয়াসিম বারি আঘাতপ্রাপ্ত হলে পাকিস্তান ক্রিকেট দলের পক্ষে আন্তর্জাতিক ক্রিকেটে অংশগ্রহণ করেন। ১৯৮৩-৮৪ মৌসুমে করাচিতে ইংল্যান্ডের বিপক্ষে অভিষেক ঘটে তার। বিখ্যাত স্পিনার আব্দুল কাদিরের বলে তিনি দক্ষতার সাথে গ্লাভস বন্দী করেন। ঐ টেস্টে পাকিস্তান দল ৩ উইকেটে জয়লাভ করে। ১৯৮৪-৮৫ মৌসুমে নিউজিল্যান্ডের বিপক্ষে নিজস্ব সর্বোচ্চ ৫২ রান তোলেন। তবে প্রথম-শ্রেণীর ক্রিকেটেই অধিক সফল ছিলেন তিনি। ১৯৮৩-৮৪ মৌসুমে ৬৭ ব্যাটসম্যানকে ডিসমিসের সাথে নিজেকে সম্পৃক্ত করেন যা ঘরোয়া ক্রিকেটে পাকিস্তানি রেকর্ড। "Anil blames Imran for destroying his career"।  দানিশ কানেরিয়া ওয়ালিস ম্যাথিয়াস পাকিস্তান জাতীয় ক্রিকেট দল ইএসপিএনক্রিকইনফোতে অনিল দলপত (ইংরেজি) ক্রিকেটআর্কাইভে অনিল দলপত (সদস্যতা প্রয়োজনীয়) (ইংরেজি)
কুশীনগর জেলা

কুশীনগর জেলা (হিন্দি: कुशीनगर जिला, প্রতিবর্ণীকৃত: কুশীনগর জিলা, উর্দু: کُشی نگر‎‎) উত্তর ভারতের উত্তরপ্রদেশ রাজ্যের একটি জেলা। এই জেলার সদর শহর হল পডরৌনা। জেলাটির নামকরণ করা হয়েছে বৌদ্ধ তীর্থস্থান কুশীনগরের নামানুসারে। খ্রিস্টপূর্ব ৬ষ্ঠ বা ৫ম শতাব্দীতে কুশীনগরেই গৌতম বুদ্ধ ‘পরিনির্বাণ’ লাভ করেছিলেন। কুশীনগর জেলার পূর্ব দিকে বিহার রাজ্য, দক্ষিণপশ্চিমে দেওরিয়া জেলা, পশ্চিমে গোরখপুর জেলা ও উত্তরপশ্চিমে মহারাজগঞ্জ জেলা অবস্থিত। এই জেলাটি গোরখপুর বিভাগের অন্তর্গত। ২০০৬ সালে পঞ্চায়েত মন্ত্রক কুশীনগর জেলাটিকে ভারতের ২৫০টি সর্বাধিক অনগ্রসর জেলাগুলির অন্যতম ঘোষণা করে। উত্তরপ্রদেশের যে ৩৪টি জেলা অনগ্রসর অঞ্চল অনুদান তহবিল কর্মসূচির অর্থ পায়, তার মধ্যে কুশীনগর অন্যতম। কাপ্তানগঞ্জ জংশন এই জেলার প্রধান রেলওয়ে স্টেশন। ভারত সরকার কুশীনগরে একটি আন্তর্জাতিক বিমানবন্দরের প্রস্তাব অনুমোদন করেছে। ২০১১ সালের জনগণনা অনুসারে, কুশীনগর জেলার জনসংখ্যা ৩,৫৬০,৮৩০। এই জনসংখ্যা লিথুয়ানিয়া রাষ্ট্রের বা মার্কিন যুক্তরাষ্ট্রের কানেক্টিকাট রাজ্যের জনসংখ্যার প্রায় সমান। জনসংখ্যার দিক থেকে ভারতের ৬৪০টি জেলার মধ্যে এই জেলার স্থান ৮১তম। এই জেলার জনঘনত্বের হার ১,২২৬ জন প্রতি বর্গকিলোমিটার (৩,১৮০ জন/বর্গমাইল)। ২০০১-২০১১ দশকে জেলার জনসংখ্যা বৃদ্ধির হার ২৩.০৮%। কুশীনগর জেলার লিঙ্গানুপাতের হার প্রতি ১০০০ পুরুষে ৯৫৫ জন মহিলা। জেলার সাক্ষরতার হার ৬৭.৬৬%। Ministry of Panchayati Raj (সেপ্টেম্বর ৮, ২০০৯)। "A Note on the Backward Regions Grant Fund Programme" (পিডিএফ)। National Institute of Rural Development। ৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ সেপ্টেম্বর ২৭, ২০১১।  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Lithuania 3,535,547 July 2011 est.  line feed character in |উক্তি= at position 10 (সাহায্য) "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Connecticut 3,574,097  line feed character in |উক্তি= at position 12 (সাহায্য) উইকিমিডিয়া কমন্সে কুশীনগর জেলা সংক্রান্ত মিডিয়া রয়েছে। দাপ্তরিক ওয়েবসাইট
দ্বিতীয় হেলিওক্লেস দিকাইওস

দ্বিতীয় হেলিওক্লেস দিকাইওস (গ্রিক: Ἡλιοκλῆς Β΄ ὁ Δίκαιος) একজন ইন্দো-গ্রিক শাসক ছিলেন, যিনি সম্ভবতঃ ১১০ খ্রিস্টপূর্বাব্দ থেকে ১০০ খ্রিস্টপূর্বাব্দ পর্য্যন্ত পাঞ্জাব অঞ্চল শাসন করেন। সিনিয়র মনে করেন যে, তিনি ৯৫ খ্রিস্টপূর্বাব্দ থেকে ৮০ খ্রিস্টপূর্বাব্দ পর্য্যন্ত রাজত্ব করেন। দ্বিতীয় হেলিওক্লেস দিকাইওস তার বিভিন্ন মুদ্রায় টুপি পরিহিত বা বর্শা নিক্ষেপরত প্রতিকৃতি উৎকীর্ণ করান। তার মুদ্রায় জিউসের চিত্রও মুদ্রিত ছিল। তিনি ইন্দো-গ্রিক শাসক প্রথম স্ত্রাতোনের বেশ কিছু মুদ্রার ওপর নিজের নাম উৎকীর্ণ করেন, যা থেকে ধারণা করা হয় যে, এই দুই শাসকের মধ্যে শত্রুতা ছিল এবং প্রথম স্ত্রাতোন তার নিকট পরাজিত হন। পরবর্তী শাসক আমুনতাস নিকাতোর দ্বিতীয় হেলিওক্লেস দিকাইওসের মুদ্রার ওপর নিজের নাম উৎকীর্ণ করেন। উইকিমিডিয়া কমন্সে দ্বিতীয় হেলিওক্লেস দিকাইওস সংক্রান্ত মিডিয়া রয়েছে। Senior R.C., MacDonald, D.: The Decline of the Indo-Greeks, Monographs of the Hellenic Numismatic Society, Athens (1998) Bopearachchi, Osmund (২০০৩)। De l'Indus à l'Oxus, Archéologie de l'Asie Centrale (French ভাষায়)। Lattes: Association imago-musée de Lattes। আইএসবিএন 2-9516679-2-2। উদ্ধৃতি শৈলী রক্ষণাবেক্ষণ: অচেনা ভাষা (link) Tarn, W. W. (১৯৮৪)। The Greeks in Bactria and India। Chicago: Ares। আইএসবিএন 0-89005-524-6।
গোরক্ষপুর বিভাগ

গোরখপুর বিভাগ (হিন্দি: गोरखपुर प्रमंडल) হল উত্তর ভারতের উত্তরপ্রদেশ রাজ্যের একটি প্রশাসনিক বিভাগ। এই বিভাগের সদর শহর হল গোরখপুর। ২০০৫ সালের পরিস্থিতি অনুসারে, এই বিভাগ চারটি জেলায় বিভক্ত। এই জেলাগুলি হল গোরখপুর, কুশীনগর, দেওরিয়া ও মহারাজগঞ্জ।
পোলিক্সেনোস এপিফানেস সোতের

পোলিক্সেনোস এপিফানেস সোতের (গ্রিক: Πολύξενος ὁ Ἐπιφανῆς, ὁ Σωτήρ) একজন ইন্দো-গ্রিক শাসক ছিলেন, যিনি সম্ভবতঃ ১০০ খ্রিস্টপূর্বাব্দে খুব অল্প সময়ের জন্য পাঞ্জাব অঞ্চল শাসন করেন। সিনিয়র মনে করেন যে, তিনি ৮৫ খ্রিস্টপূর্বাব্দ থেকে ৮০ খ্রিস্টপূর্বাব্দ পর্য্যন্ত রাজত্ব করেন। পোলিক্সেনোস এপিফানেস সোতেরের মুদ্রায় নিজের যুবাবস্থার প্রতিকৃতি রয়েছে। প্রথম স্ত্রাতোনের মতো তিনিও এপিফানেস সোতের উপাধি ধারণ করেন এবং তাঁর রৌপ্য ও ব্রোঞ্জ নির্মিত মুদ্রায় এথেনার চিত্র উৎকীর্ণ করেন। প্রথম স্ত্রাতোনের মুদ্রার সঙ্গে সামঞ্জস্যের জন্য মনে করা হয়, পোলিক্সেনোস এপিফানেস সোতের সম্ভবতঃ তাঁর পুত্র ছিলেন। উইকিমিডিয়া কমন্সে পোলিক্সেনোস এপিফানেস সোতের সংক্রান্ত মিডিয়া রয়েছে। "Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, আইএসবিএন ২-৭১৭৭-১৮২৫-৭. Senior R.C., MacDonald, D.: The Decline of the Indo-Greeks, Monographs of the Hellenic Numismatic Society, Athens (1998) Osmund Bopearachchi, Sylloge Nummorum Graecorum: American Numismatic Society, part 9, Graeco-Bactrian and Indo-Greek Coins, 1998, American Numismatic Society, আইএসবিএন ০-৮৯৭২২-২৭৩-৩.